Balthazar Schnitler

Se også forfatteren Balthazar Schnitler (1862–1913)

Balthazar Schnitler (født 15. januar 1787 på Hitra, død 9. februar 1851 i Trondheim) var en norsk jurist, ordfører og stortingsrepresentant. Han representerte bykretsen Trondheim på Stortinget 1827–1835 og 1839-44. 

Schnitler var prestesønn, og ble cand.jur. i 1808. Han var partner i morbroren Hans E. Wensells handelshus fra 1812.  Han var også titulær krigsassessor og engelsk vicekonsul; videre også styremedlem i Norges Bank fra 1833 til sin død. Han var også medlem av Trondheims børskomité, og tok der initiativ til å skaffe byens dens første dampskip i 1825. 

Schnitler var ordfører i Trondheim mai-desember 1838 og 1840-1841. Han var viseordfører i 1842.

Han bodde i Olav Tryggvasons gate 14 i Trondheim og hadde sommerstedet Steinberget ovenfor Ila. Schnitlers vei'' i Steinberget er oppkalt etter ham. Han var gift med sin fostersøster Dorothea Margrethe Røring (1791-1861); ekteparet var barnløst, men opprettet til gjengjeld veldedige legater.  

 Se også 
Schnitler (slekt)
 Referanser 

 Eksterne lenker 



Kategori:Stortingsrepresentanter 1827–1829
Kategori:Stortingsrepresentanter 1830–1832
Kategori:Stortingsrepresentanter 1833–1835
Kategori:Stortingsrepresentanter 1836–1838
Kategori:Stortingsrepresentanter 1839–1841
Kategori:Stortingsrepresentanter 1842–1844
Kategori:Stortingsrepresentanter for Trondheim og Levanger
Kategori:Ordførere i Trondheim
Kategori:Personer fra Hitra kommune
Kategori:Personer fra Trondheim kommune